Diari Oficial de la Generalitat Valenciana


Sumari del DOGV 8097, del 02-08-2017 (2017/7126)

ACORD de 26 de juliol, de la Mesa de les Corts, sobre la provisió temporal del lloc de treball de metge o metgessa de les Corts.
--------------------------------------------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7126


Data del document
:   26-07-2017

Organisme emissor
:   Corts Valencianes

Tipus de document
:   Acord

Descriptors 

:   * concurs administratiu

ACORD de 26 de juliol, de la Mesa de les Corts, sobre la provisió temporal del lloc de treball de metge o metgessa de les Corts. [2017/7126]  
Mesa de les Corts  
Davant de la vacant provisional produïda per la baixa per maternitat de la titular del lloc de treball del Servei Mèdic de les Corts, el lletrat major ha procedit, oït el Consell de Personal, iniciar automàticament el procediment per a cobrir el lloc vacant, d'acord amb el que disposa l'article 2 del Reglament per a la selecció de personal interí de les Corts, de 2 de desembre de 2014 (BOC  293, 05.12.2014).  
  
En aplicació del que disposa l'article 3 de l'esmentat reglament, s'ha recorregut a qui, havent participat en les últimes proves selectives realitzades, n'haguera aprovat tots els exercicis. La cap del Departament de Gestió de Personal ha comunicat que l'única persona que es troba en l'esmentada situació ha rebutjat expressament l'oferiment del lloc.  
  
En virtut del que s'ha estipulat en l'article 4 de l'esmentat reglament, procediria recórrer al concurs intern entre funcionaris de les Corts que reunisca els requisits per al lloc. La cap del Departament de Gestió de Personal ha acreditat que cap funcionari de les Corts compleix amb els requisits específics requerits per al lloc de treball en qüestió.  
Conseqüentment, d'acord amb el que estableix l'article 5 del Reglament de provisió de places d'interins de les Corts, la Mesa de les Corts, entre les dues opcions que ofereix aquest precepte, ateses les circumstàncies d'urgència i la necessitat i el cas concret de què es tracta, ha adoptat el següent  
  
  
ACORD  
  
1. La convocatòria d'un procés abreviat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball de metge o metgessa de les Corts número 7001, adscrit al lletrat major-Medicina d'Empresa, la cobertura de la qual resulta necessària i urgent per al funcionament de les Corts.  
2. La realització d'una prova entrevista de caràcter obert entre els candidats que estarà relacionada amb les funcions del lloc de treball objecte de la convocatòria i que respectarà els principis d'igualtat i publicitat davant d'un tribunal de valoració compost per:  
Carmen Martínez Ramírez, vicepresidenta primera de les Corts  
Alejandro Font de Mora Turón, vicepresident segon de les Corts.  
Francisco J. Visiedo Mazón, lletrat major de les Corts  
Juan Antonio Martínez Corral, lletrat  
Javier Guillem Carrau, lletrat de les Corts  
Un representant del Consell de Personal  
Ana Valcárcel Gómez, directora de l'Àrea Administrativa Parlamentària, que actuarà com a secretària de la comissió.  
3. La convocatòria serà publicada en la pàgina web de les Corts, en el Butlletí Oficial de les Corts i en el Diari Oficial de la Generalitat Valenciana. Així mateix, haurà de trametre's expressament tant a l'Invassat com a la Conselleria de Sanitat perquè aquesta es pose en coneixement dels integrants de les borses de treball, si n'hi haguera, en les institucions esmentades.  
4. Aquest acord s'ha de comunicar al Departament de Gestió de Personal, a la Intervenció i al Servei Econòmic de les Corts, als altres serveis de la Secretaria General de les Corts, al Consell de Personal, com també a la Comissió de Seguiment del Reglament de provisió de places d'interins de les Corts.  
  
Palau de les Corts  
València, 26 de juliol de 2017  
  
El president,  
ENRIC MORERA I CATALÀ  
  
El secretari primer,  
EMILIO ARGÜESO TORRES  
CONVOCATÒRIA D'UN PROCÉS ABREUJAT DE CARÀCTER PÚBLIC OBERT A FUNCIONARIS I FUNCIONÀRIES DE CARRERA AL SERVEI DE LES ADMINISTRACIONS PÚBLIQUES PER A LA PROVISIÓ TEMPORAL DEL LLOC DE TREBALL DE METGE O METGESSA DE LES CORTS NÚMERO 7001, ADSCRIT AL LLETRAT MAJOR-MEDICINA D'EMPRESA  
  
  
La Mesa de les Corts, en la reunió del 26 de juliol de 2017, considerant la proposta elevada pel lletrat major i allò que disposen els articles 2 i 5 del Reglament per a la selecció de personal interí de les Corts, de 2 de desembre de 2014, ha acordat la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball de metge o metgessa de les Corts número 7001, adscrit al lletrat major-Medicina d'Empresa, la cobertura del qual resulta necessària i urgent per al funcionament de les Corts.  
  
Per això, en l'exercici de la competència atribuïda pels articles 86 i 87 de l'Estatut del personal de les Corts i els articles 4.2 i 5 del Reglament per a la selecció de personal interí de les Corts, es procedeix a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques, que es regirà per les següents  
  
Bases  
  
Primera  
És objecte d'aquesta convocatòria la selecció d'un aspirant, entre funcionaris i funcionàries de carrera al servei de les administracions públiques que reunisquen els requisits exigits per al lloc de treball convocat, per a cobrir mitjançant nomenament interí el lloc de treball de metge o metgessa de les Corts número 7001, adscrit al lletrat major-Medicina d'Empresa, pertanyent al grup A1, amb nivell 26 de complement de destinació i complement específic CV-3. El seu cessament es produirà quan desapareguen les circumstàncies que motiven el nomenament, per tenir l'actual titular de la plaça dret a la reserva del seu lloc de treball.  
Les funcions d'aquest lloc de treball, segons figura en la relació de llocs de treball de les Corts, de 30 de novembre de 1998, són les següents:  
Funcions:  
En l'àmbit de les competències que li corresponguen en el servei a què està adscrit aquest lloc de treball (lletrat major-Medicina d'Empresa), desenvoluparà, d'acord amb la titulació exigida per a l'accés al lloc, les funcions següents:  
Lloc de direcció la competència del qual comprèn funcions d'estudi, informe, assessorament i proposta de caràcter superior, i la realització directa de les activitats per a les quals capacita un títol de llicenciat en medicina i cirurgia, tot això en relació amb les funcions que el Reglament de les Corts, els Estatuts de govern i règim interior de les Corts, la normativa que es dicte per a desenvolupar-los o altres normes que hi siguen aplicables assignen a la unitat. Li correspon de manera específica:  
- Realització i funcions inherents a la condició de metge d'empresa  
  
- Atenció mèdica preventiva i assistencial  
- Salut laboral i accidents de treball  
- Educació sanitària  
En relació amb les funcions de l'apartat anterior, té la responsabilitat de la direcció, la coordinació, l'execució, el control del treball i la custòdia de la documentació tramitada pel personal adscrit a la unitat.  
  
Depèn directament del lletrat/da major.  
Aquelles funcions que se li assignen en el Reglament de les Corts, els Estatuts de govern i règim interior de les Corts i la normativa que dicte la Mesa de les Corts Valencianes per a desenvolupar-los, de conformitat amb el que disposa la disposició addicional segona dels Estatuts de govern i règim interior de les Corts, o qualsevol altra norma legal que hi siga aplicable.  
  
  
  
Segona. Requisits de les persones aspirants  
Per a ser admès en el procés abreujat de caràcter públic serà necessari reunir els requisits següents:  
a) Ser funcionaris i funcionàries de carrera al servei de les administracions públiques del mateix grup de titulació.  
b) Estar en possessió del títol de llicenciat/da en medicina i cirurgia amb l'especialitat de medicina del treball.  
Tercera. Procediment de selecció  
Realització d'una prova entrevista de caràcter obert entre els candidats, que estarà relacionada amb les funcions del lloc de treball objecte de la convocatòria i que respectarà els principis d'igualtat i publicitat.  
  
La comissió de valoració convocarà els aspirants a la realització de la prova que considere pertinent per a determinar que reuneixen el nivell de coneixements suficients per a exercir el lloc de treball de metge o metgessa de les Corts, en relació directa amb les funcions assignades en la relació de llocs de treball de les Corts, enumerades en la base primera d'aquesta convocatòria.  
La prova serà qualificada fins a un màxim de 10,00 punts, i serà necessari obtenir una puntuació mínima de 5,00 punts. Els que no obtinguen la puntuació mínima referida quedaran exclosos del procés selectiu.  
La convocatòria de la prova serà comunicada amb un termini mínim de 48 hores.  
Una vegada finalitzada aquesta i qualificada per la comissió de valoració, es formularà una proposta de nomenament per a exercir el lloc de treball oferit, que elevarà a la Mesa de Les Corts a l'efecte de procedir a la seua adscripció en comissió de serveis, una vegada obtinguda l'autorització que corresponga.  
  
Quarta. Sol·licituds  
Els que desitgen participar en el procediment de selecció hauran de presentar la sol·licitud (segons el model que figura com a annex) dirigida a la Mesa de les Corts en el Registre de les Corts en el termini de 10 dies comptadors des del següent a la publicació d'aquesta convocatòria en el Butlletí Oficial de les Corts i en el Diari Oficial de la Generalitat Valenciana.  
La sol·licitud s'acompanyarà amb els documents que acrediten fefaentment els requisits exigits.  
Documentació que caldrà adjuntar:  
- Certificació de la condició de funcionari o funcionària  
- Fotocòpia compulsada del DNI  
- Fotocòpia compulsada del títol acadèmic  
- Currículum  
  
Cinquena. Nomenament  
Finalitzat el termini de presentació de sol·licituds, la comissió de valoració es reunirà per a iniciar immediatament el procediment de selecció.  
Una vegada efectuada l'avaluació de les persones concursants, la comissió de valoració formularà la proposta de nomenament per a exercir el lloc de treball oferit a la persona que haja obtingut la qualificació més alta, proposta que elevarà, a través del lletrat major, a la Mesa de les Corts a l'efecte de formalitzar la seua adscripció al lloc en comissió de serveis, una vegada obtinguda l'autorització que corresponga.  
  
L'acord de resolució del procés abreujat de caràcter públic i adscripció assenyalarà la data en què la persona anomenada ha de començar a exercir el lloc de treball esmentat.  
  
Sisena. Comissió de valoració  
La comissió de valoració estarà compost pels membres següents:  
  
Carmen Martínez Ramírez, vicepresidenta primera de les Corts  
Alejandro Font de Mora Turón, vicepresident segon de les Corts  
Francisco J. Visiedo Mazón, lletrat major de les Corts  
Juan Antonio Martínez Corral, lletrat de Les Corts  
Javier Guillem Carrau, lletrat de les Corts  
Un representant del Consell de Personal  
Ana Valcárcel Gómez, directora de l'Àrea Administrativa Parlamentària, que actuarà com a secretària de la comissió  
Tots els membres de la comissió de valoració actuaran amb veu i vot.  
La comissió de valoració, per a complir millor els seus fins, podrà, quan ho estime necessari o convenient, demanar l'assessorament d'especialistes, que actuaran amb veu però sense vot.  
La comissió se sotmetrà, en la composició i el funcionament, a allò que s'ha disposat per a òrgans col·legiats en la Llei 40/2015, d'1 d'octubre, de règim jurídic del sector públic, i a allò que es disposa en la normativa que hi siga aplicable.  
  
Setena. Recursos  
Contra les actuacions de la comissió de valoració i contra aquesta resolució es podrà interposar recurs davant la Mesa de les Corts en el termini d'un mes comptador a partir de l'endemà de la seua publicació en el tauler d'anuncis o de la seua notificació, segons el que preveu l'article 54 de l'Estatut del personal de les Corts.  
  
Palau de les Corts  
València, 26 de juliol de 2017  
  
El president,  
ENRIC MORERA I CATALÀ  
  
El secretari primer,  
EMILIO ARGÜESO TORRES  
  
  
  
ANNEX  
Sol·licitud per a participar en la convocatòria de procés abreujat   
de caràcter públic per a la provisió temporal del lloc de treball   
de metge o metgessa de les corts número 7001  
  
Procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball de metge o metgessa de les Corts número 7001, adscrit al lletrat major-Medicina d'Empresa (Convocatòria de ... de ... 2017)  
  
DADES PERSONALS  
COGNOMS I NOM:  
DNI:  
ADREÇA:  
TELÈFON:  
CORREU ELECTRÒNIC:  
REGISTRE  
D'ENTRADA  
ADMINISTRACIÓ D'ORIGEN:  
LLOC DE TREBALL:  
  
SOL·LICITUD I DECLARACIÓ  
La persona que subscriu sol·licita participar en la convocatòria del procés abreujat de caràcter públic obert a funcionaris i funcionàries de carrera al servei de les administracions públiques per a la provisió temporal del lloc de treball de metge o metgessa de les Corts número 7001, adscrit al lletrat major-Medicina d'Empresa, i declara que compleix tots els requisits establits en les bases de la convocatòria.  
  
DOCUMENTACIÓ QUE S'ACOMPANYA:  
Certificació de la condició de funcionari o funcionària  
Fotocòpia compulsada del DNI  
Fotocòpia compulsada del títol acadèmic  
Currículum  
  
..., ... de ... de 2017  
  
La persona sol·licitant  
Signatura: ...  
  
A LA MESA DE LES CORTS